Se conoix con o nombre d'Operación Barbarroya (Unternehmen Barbarossa en alemán) a la invasión d'a Unión Sovietica o 22 de chunio de 1941 por a Wehrmacht d'o Tercer Reich mientres a Segunda Guerra Mundial, ubrindo asinas as operacions en o Frent Oriental. O nombre yera o nombre en codigo que dió a Wehrmacht a ista operación, en honor a l'emperador Frederico I Barbarroya d'o Sacro Imperio Román Chermanico. Mientres ista operación bi habió luitas dende o territorio de Finlandia a o norte dica a mar Negra a o sud; antiparte, se considera que se incluyen en ista operación as luitas dende o prencipio d'a invasión o 22 de chunio de 1941 dica rematar as operacions d'a batalla de Moscú en chinero u febrero de 1942.